meedia lihtsalt toodab seda magus-vürtsikat kollast ollust, mida rahva enamus temalt ootab ja soovib. evelin on meie kohalik royality-celebrity, kuninganna elizabeth ja victoria beckham ühes isikus - kuidas saab teda ära kasutamata jätta? pealegi on evelin suuresti ise selle rolli valinud ja meediale maha müünud, alates ärma talu leivaküpsetamistest ja lõpetades dieeditamise-rullitamise teemaga. tegu ei ole ilmsüüta maatüdrukuga vaid meedia, suhtekorralduse ja mainekujunduse alal arvestatavate kogemustega naisega.  kahjuks paneb ta mitmes asjas mööda. esiteks kipuvad tema tegemised presidendi omi varjutama ja see tundub kuidagi maitsetu. ta on ikkagi vaid riigipea abikaasa, mitte esileedi. mitte teda pole ametisse valitud. teiseks keskenduvad tema tegemised liigselt välisele, kehalisusele - dieet, trenn, soengud, kleitide-dresside disainimine jms. see mõjub bimbolikult, ebasoliidselt, odavalt. vaimsust on  vähe. väited, et kõige taga on mure rahva tervise pärast, pole seni usutavalt mõjunud. kolmandaks - snobism. "mis teavad rikkurid ja võimurid lihtrahva muredest." praegusel ajal on lihtsalt ülimalt taktitu visata inimestele nina peale, et süüa kõlbab ainult kallis valikšokolaad, isegi kui selles väites on suur annus tõtt. kui 100 000 inimesel on vastu talve ja küttearveid töötukindlustus lõppemas, tundub suur mure transrasvade pärast, mida ühes kommis on alla 0,05 grammi, kuidagi ebaadekvaatne.